物、进士出身。资禀英特，九岁能文，以神童受知于邑令。万历十年（1582年）壬午科江西乡试第二名举人，十七年（1589年）己丑科进士，司李漳州，多异绩。及署府篆，清屯政，立义仓，井然有法。郡故有番船献方物，为民患，乃严绝之，沿海肃清。后升秋曹郎，出守莱州府。值边警，治兵治饷，游刃立就。会有筑城之役，亲视畚锸，不数月金汤屹然。寻升登莱兵备副使，倭寇围城七月，生灵卒赖以全。岁大祲，捐俸买谷，以佐仓庾所不及，民免转徙，为肖像以祝。辞官解绶归里，修同仁录，以清军民。倡建雁塔，以翼文运，邑人士德之，殁祀乡贤祠。